इजायास आचें पुस्तक

इजायास आचें पुस्तक 
Book of Isaiah


इजायास प्रवादी ७६५ वर्सा क्रिस्ती शका आदीं जल्मलो. उज्जयाह राजा ७४० वर्सा मेलो आनी जेदना इजायास जेरुसाल्याच्या मंदीरांत आसलो तेदना ताका प्रवादयाचें आपोवणें आयलें. इसरायेल आनी जुदा हीं राष्ट्रां देवाक अविस्वाशी जालीं देखून तांकां खास्त कशी ह्या दोनूय राष्ट्रांचें निसंटन जातलें म्हण परगट करूंक इजायास प्रवादयाक कारीया दिलें (६/१-१३), चाळीस वर्सां ताणें आपलें मुनियारपण चलयलें. ह्या काळार, आससिरिया कडल्यान आनी जुदाक धमकी पडताली. इजायास प्रवादयाचो काळ आमच्यान चार भागांनीं वांटूं येता :

1. पयलो काळ थोड्या वरसांचो ताका प्रवादयाचें आपोवणें आयलें तें आहाज राजा जाय मेरेन ७३६ क्रिस्ती शका आदीं. ह्या काळांत इजायास ब्रश्टाचाराचेर आड निशेद मारतालो. (१-५).

2. दामासाचो राजा, राजन आनी राजा पेकाह आससिरियाच्या राजा तिगलाथ-पिलॅसेर येय हाचे आड झुजूंक, जुदाच्या राजाचें मन वळयतात. जेदना तो नाकारता तेदना ते ताचेर हल्लो करता आनी तो आससिसरयेच्या राजाचो आदार मागता. हो सगळो गोंदळ वाटावंक, इजायास मदेस्ती जाता (७/१ ११/ ९).

3. आहाजान, तिगलाथ-पिलॅसेराक मजत कर म्हण उलो मारलो : ह्या वरवीं जुदाक आससिरियेचो आलाशिरो मेळ्ळो आनी उत्तरेच्या राजवटकेचें ७३४ वर्सा निसंटन वेगीं जालें. ७२१ वर्सा, सामारयेचेंय निसंटन जालें. ७१६ वरसांत आहाजाच्या जाग्यार हेजेकीया राजा जालो. तो एक भक्तिवंत राजा आसलो आनी नवसरणी करूंक वावुरतालो. मागीर राजकारण जालें. हे पावट, एजीपत्कारांनीं, आससिरिये आड झुजूंक सहकार दिलो. इजायासान तांकां देवाचेर विस्वास दवरूंक उलो केलो. (१४/२८-३२; १८; २०; २८/२-२२; २९/१-१४; ३०/८-१७).

4. थोडो काळ अगेपणान सारल्या उपरांत, इजायसान ७०५ वर्सा नव्यना भाकीत केलें. जुदाचो राजा, जेरुसाल्याची बाजू घेतलो आनी इजायासान ताका सहर दिलो आनी देवाचो आदार आसतलो म्हण ताका भास दिली. खरें म्हळ्यार कांयच नुकसाण जावंक ना. ताचीं कांय भाकितां म्हळ्यार ९; १०/५-१५, २७ब-३२; १४/२४-२७ आनी अव. २८-३२. ७०० वर्सा उपरांत इजायासाचे कारकीर्दाची खबर मेळोना. मानाससेच्या काळार ताचो खून जालो म्हण जुदेवांची परंपरा सांगता

पळेइयात

Book_of_Isaiah

Books_of_the_Bible

Bible

Sandarbh

http://www.usccb.org/bible/books-of-the-bible/index.cfm

वर्ग:आदल्या कराराचीं पुसतकां (Old Testament Books)
वर्ग:देवाचें उतर
वर्ग:देवनागरी पानां